# ג'וזף מריק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'וזף מריק

ג'וזף קארי מריק (5 באוגוסט 1862 - 11 באפריל 1890), הידוע בכינויו "איש הפיל", זכה לאהדתה של בריטניה הוויקטוריאנית בגלל עיוותו הגרוטסקי.

מריק נולד בלסטר, גילה סימני עיוות בגיל חמש, ולאחר מכן נדחה על ידי משפחתו ובילה חלק ניכר מזמנו בקרקס, כאטרקציה בהצגה צדדית. מאוחר יותר בחייו הפך מריק למעין אישיות ידועה בחברה הויקטוריאנית הגבוהה, ולבסוף הפך לחביבה של המלכה ויקטוריה עצמה. הוא מצא נחמה בכתיבה של פרוזה ושירה בשנותיו המאוחרות. על סמך סיפור חייו נכתבו מחזה זוכה פרס פוליצר וסרט, שניהם תחת השם "איש הפיל".

כמתואר בסרט, התיידד מריק עם ד"ר פרדריק טרבס, רופא בבי"ח לונדון. הוא טופל במקום זה עד מותו, שנגרם משינה במאוזן, אשר הביאה לחנק כתוצאה ממשקל פניו. מאמינים כי זו הייתה תאונה, שנבעה מנסיונו של מריק לחקות חיים רגילים. טרם התאונה הוא ישן במאונך.

ב-1971, אשלי מונטגיו הציע שמריק סבל מנוירופיברומטוסיס מטיפוס 1, מחלה גנטית הידועה גם בשם מחלת פון רקלינגהאוזן. מחלה זו עדיין מקושרת עם מריק בעיני הציבור. ב-1979 זיהה מיכאל כהן מצב שרודולף ווידרמאן כינה ב-1983 סינדרום פרותאוס. ב-1986 נטען כי מריק סבל מסינדרום זה בעצם. בניגוד לנוירופיברומטוסיס, סינדרום פרותאוס (הקרוי על שם האל משנה הצורה פרותאוס) פוגע ברקמות נוספות פרט לשרירים, והוא מחלה ספורדית ולא גנטית. ביולי 2003, ד"ר קאריס אנג הודיעה שכתוצאה מבדיקות דנ"א שבוצעו על דגימות משערו ומעצמותיו של מריק, ניתן לקבוע בוודאות כי מריק אכן סבל מסינדרום פרותאוס, וייתכן שסבל בנוסף לכך גם מנוירופיברומטוסיס מטיפוס 1. גן PTEN שלו, אשר בדרך כלל עובר מוטציה בסינדרום פרותאוס, נראה בריא (כלומר לא עבר מוטציה).

שלדו המשומר של מריק נמצא בתצוגה קבועה בביה"ח המלכותי בלונדון.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%96%D7%A3_%D7%9E%D7%A8%D7%99%D7%A7.html

קטגוריה: בריטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Ελληνικά
- Español
- Suomi
- Français
- Italiano
- Norsk (bokmål)
- Svenska